
				REFERAT DE APROBARE
la proiectul de hotărâre privind aprobarea oportunitatii cumpararii terenurilor in suprafata de 240 mp si 251 mp necesare pentru investitia ,,Reabilitare si modernizare sisteme de apa potabila in comuna Bustuchin,  judetul Gorj
[bookmark: _GoBack]
	Prin prezentul referat, supun atenției Consiliului Local al Comunei Bustuchin oportunitatea cumpărării a două terenuri cu suprafețele de 251 mp și 240 mp, identificate prin cărțile funciare nr. 18199 și nr. 15115, terenuri necesare pentru realizarea obiectivului de investiții „Reabilitare și modernizare sisteme de apă potabilă în comuna Bustuchin, județul Gorj”.
	Această investiție este una de interes major pentru comunitate, având ca scop creșterea calității serviciilor publice de alimentare cu apă, în conformitate cu cerințele actuale de sănătate publică și standardele tehnice în vigoare. Lipsa unor suprafețe de teren disponibile în proprietatea publică a comunei în zonele vizate de proiect impune achiziționarea acestor două parcele, absolut necesare pentru buna desfășurare a lucrărilor.
	Prețul maxim propus pentru achiziționarea acestor terenuri este de 1.964 lei, sumă care va fi suportată din bugetul local al comunei. De asemenea, cheltuielile notariale și cadastrale necesare finalizării procedurii de cumpărare vor fi acoperite tot din bugetul local.
	În acest sens, consider oportună și justificată din punct de vedere economic și administrativ cumpărarea acestor terenuri și propun aprobarea proiectului de hotărâre în forma prezentată.

